De små trolde fra Gjøl bliver nu figurer i en storstilet animationsfilm fra Hollywood. Filmen har premiere i oktober 2016 og skal hedde "Trolls. Tirsdag annoncerede DreamWorks studio, der står bag filmen, at man har castet en vaskeægte stjerne til projektet. Den populære sanger og skuespiller Justin Timberlake skal lægge stemme til en figur, der hedder "Branch". Filmen skal angiveligt være en musical, så vi kommer også til at høre den 34-årige amerikanske sangers stemme i filmen. Justin Timberlake har sunget i boybandet 'N Sync i 90'erne, og udgav omkring årtusindeskiftet et par popplader, der solgte rigtig godt. Senere er Justin Timberlake også gået til filmen, og er kendt for at spille en birolle i filmen "The Social Network" fra 2010, der handler om Facebookgrundlæggeren Mark Zuckerberg. Ud over Justin Timberlake, så er det også officielt, at den unge skuespiller Anna Kendrick skal lægge stemme til figuren "Poppy".

Opsummering:
En ny animationsfilm om Gjøl-trolden "Trolls" har premiere i 2016 og Justin Timberlake er på rollelisten.